มันนี่ทูเดย์
กยศ.เพิ่มช่องทางชำระเงิน
6 ต.ค. 2559

กยศ.เพิ่มช่องทางชำระเงิน
รายงานข่าวจากกองทุนเงินกู้ยืมเพื่อการศึกษา (กยศ.) เปิดเผยว่า กยศ.ร่วมกับธนาคารแลนด์ แอนด์ เฮ้าส์ และธนาคารทหารไทย เพื่อเพิ่มช่องทางชำระสำหรับผู้กู้ยืมที่ครบกำหนดชำระหนี้ กองทุน กยศ.สามารถพิมพ์รหัสการรับชำระเงิน (Barcode) ได้ที่หน้า Website กองทุนฯ เมนูตรวจสอบยอดหนี้ และนำไปชำระเงินได้ที่ ธนาคารแลนด์ แอนด์ เฮ้าส์ และธนาคารทหารไทยได้ทุกสาขา เริ่มตั้งแต่วันที่ 29 ก.ย. 2559 เป็นต้นไป
ไกล่เกลี่ยหนี้ซิตี้แบงก์
น.ส.รื่นวดี สุวรรณมงคล อธิบดีกรมบังคับคดี เปิดเผยว่า ศูนย์ไกล่เกลี่ยข้อพิพาท กรมบังคับคดี ร่วมกับธนาคารซิตี้แบงก์ สาขากรุงเทพมหานคร จัดโครงการไกล่เกลี่ยข้อพิพาทลูกหนี้ตามคำพิพากษา เพื่อช่วยเหลือภาระของลูกหนี้ และหาข้อยุติร่วมกัน ทั้งนี้สรุปผลการไกล่เกลี่ย ระหว่างวันที่ 1-2 ต.ค. 2559 ที่ผ่านมา มีผู้เข้าร่วมไกล่เกลี่ย 72 ราย ทุนทรัพย์ 15.86 ล้านบาท ไกล่เกลี่ยสำเร็จ 68 ราย ทุนทรัพย์ 15.47 ล้านบาท คิดเป็นความสำเร็จ 94.44%